Meesa kaprimulgo

La Meesa kaprimulgo, Caprimulgus meesi, aŭ Kaprimulgo de Mees, estas birda specio de la genro de kaprimulgoj, kiu vivas en Floreso kaj Sumbo, Indonezio, kaj estis priskribita kiel specio nova por la scienco en 2004.

Ĝi estas reprezentanto de la specikomplekso de la Grandvosta kaprimulgo troviĝanta sur Floreso kaj Sumbo, Indonezio. Antaŭe nerekonita kiel aparta taksono pro ties manko de morfologia distingeco, Sangster kaj Rozendaal (2004) priskribis tiun novan specion surbaze de ĝiaj voĉoj, kiuj signife diferencas de tiuj de la rasoj de la Grandvosta kaprimulgo loĝantaj sur aliaj insuloj en la Malgrandaj Sundoj.

La specio ricevis siajn nomojn laŭ Gerlof Mees, iama zorganto de la Naturhistoria Muzeo Naturalis, Leiden.

Kiel ĉe aliaj kaprimulgoj, ankaŭ tiu specio pro sia makuleca sablobruna aspekto bone kamufliĝas sur grundo de sekaj foliaro kaj herbaro. Same, ĝi manĝas ĉefe fluginsektojn.

 Referencoj 

 Sangster, G. kaj Frank Rozendaal (2004) Territorial songs and species-level taxonomy of nightjars of the Caprimulgus macrurus complex, with the description of a new species. Zoologische Verhandelingen (Leiden) Vol. 350 pp. 7–45 PDF

 Eksteraj ligiloj 

Kategorio:Kaprimulgoformaj
Kategorio:Birdoj de Azio
Kategorio:Birdoj de Indonezio